“เดลต้า” ทุบตลาดปิดลบ 7 จุด มูลค่าซื้อขาย 5.8 หมื่นล้าน สัปดาห์หน้าลุ้นรีบาวด์
“ตลาดหุ้นไทย” ปิดร่วง 7 จุด รับแรงขายหุ้นเดลต้า และยังมีความกังวลเฟดขึ้นดอกเบี้ย ส่อเศรษฐกิจสหรัฐ-ยุโรปถดถอย แนวโน้มสัปดาห์หน้าคาดตลาดน่าจะรีบาวด์ พร้อมให้แนวต้านที่ 1,570, 1,580 จุด แนวรับที่ 1,540, 1,530 จุด
“ตลาดหุ้นไทย” ปิดร่วง 7 จุด รับแรงขายหุ้นเดลต้า และยังมีความกังวลเฟดขึ้นดอกเบี้ย ส่อเศรษฐกิจสหรัฐ-ยุโรปถดถอย แนวโน้มสัปดาห์หน้าคาดตลาดน่าจะรีบาวด์ พร้อมให้แนวต้านที่ 1,570, 1,580 จุด แนวรับที่ 1,540, 1,530 จุด
21 เม.ย. 2566

นายถนอมศักดิ์ สหรัตน์ชัย ผู้ช่วยกรรมการผู้จัดการและหัวหน้าฝ่ายวิจัย บล.กรุงไทย เอ็กซ์สปริง กล่าวว่า ตลาดหุ้นไทยวันนี้ร่วงตามทิศทางตลาดหุ้นภูมิภาคที่ยังคงมีความกังวลธนาคารกลางสหรัฐ (เฟด) ปรับขึ้นอัตราดอกเบี้ยต่อเนื่อง และเศรษฐกิจสหรัฐและยุโรปเข้าสู่ภาวะถดถอย และรอลุ้นผลประกอบการของบริษัทจดทะเบียนทั้งในไทยและสหรัฐ
ดังนั้นจึงเป็นช่วง Wait&amp;see ขณะเดียวกันนักลงทุนต่างประเทศเข้า short SET50 ติดต่อกัน 3 วันแล้ววันละกว่า 1 หมื่นสัญญา ยิ่งกดดันตลาดภาพรวม
ด้านเทคนิคดัชนี SET ก็หลุดแนวรับมาตลอด 1,580 และ 1,570 จุด โดยล่าสุดก็หลุดแนวรับ 1,550 จุด ทำให้นักลงทุนไม่กล้าเข้าซื้อ แต่เมื่อมองในเชิงพื้นฐานแล้วราคาลงมาถูกมองว่าเป็นจังหวะซื้ออยู่ในโซนเข้าสะสมได้
สำหรับแนวโน้มสัปดาห์หน้าคาดว่าตลาดน่าจะรีบาวด์ หลังปรับตัวลงไปมากแล้ว โดยให้แนวต้านที่ 1,570, 1,580 จุด แนวรับที่ 1,540, 1,530 จุด
นอกจากนี้แนะให้ติดตามการประกาศตัวเลขเศรษฐกิจในสัปดาห์หน้า ได้แก่ GDP สหรัฐไตรมาส 1/66 , GDP ยุโรป, การประชุมธนาคารกลางญี่ปุ่น (BOJ) รวมถึงการประกาศงบไตรมาส 1/66 ของบริษัทจดทะเบียนไทย
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
KBANK มูลค่าการซื้อขาย 3,690.92 ล้านบาท ปิดที่ 128.50 บาท เพิ่มขึ้น 2.50 บาท
KTB   มูลค่าการซื้อขาย 3,211.89 ล้านบาท ปิดที่ 18.20 บาท เพิ่มขึ้น 0.70 บาท
SCB   มูลค่าการซื้อขาย 2,867.01 ล้านบาท ปิดที่ 103.00 บาท เพิ่มขึ้น 3.25 บาท
EA    มูลค่าการซื้อขาย 2,652.91 ล้านบาท ปิดที่ 71.00 บาท ลดลง 1.75 บาท
BBL   มูลค่าการซื้อขาย 2,441.01 ล้านบาท ปิดที่ 159.50 บาท เพิ่มขึ้น 1.00 บาท